Sljeme korisnici zainteresovani za Balkan dejt, Serbian Cafe\nSljeme Korisnici Zainteresovani Za Balkan Dejt\nTražite li partnera? Pregledajte nove korisnike u nastavku i možda baš nađete svog savršenog saputnika. Pošaljite poruku i organizujte dejt ove nedelje. Naš sajt ima na 1000 pridruženih korisnika koji čekaju da se upoznaju sa osobom kao Vi!\nŽelite li kontaktirati ove članove? Napravite svoj potpuno besplatan profil, danas!\nAko želite da se dopisujete bilo kog člana na Serbian Cafe stranici, morate kreirati potpuno besplatan nalog kako biste dokazali da ste prava osoba. Nakon što ste dokazali da ste prava osoba a ne lažnjak, možete početi upoznavanje sa Sljeme i na taj način saznati da li su zainteresovani za Vas. Zaista je super jednostavno pronaći nekoga. Sve što treba da uradite je da pošaljete jedan flert ili brzu poruku i strpljivo sačekate njihovu poruku. Kada odgovore to znači da postoji međusobne simpatije, i tad možete dogovoriti viđenje da biste videli da li se iz toga može izroditi neki realan odnos. zašto čekate? Kliknite i registrujte Vaš besplatan profil danas!\nPretraga Korisnika U Sljeme


Devet WhatsApp pravila koja nikada ne smete da prekršite | PC Press\nDevet WhatsApp pravila koja nikada ne smete da prekršite\n4. mart 2022. 3. mart 2022. Tijana Barašević\nPostoji dosta razloga zbog kojih će WhatsApp privremeno ili trajno zabraniti vaš nalog, a vredi znati o nekoliko važnih pravila koja se nalaze u Uslovima korišćenja usluge WhatsApp.\nWhatsApp ima smernice i pravila koja korisnici moraju da poštuju\nNjihovo praćenje će osigurati da ne rizikujete zabranu naloga. Sledeće se odnosi i na opšta pitanja i na specifična ponašanja u privatnim i grupnim četovima.\nČesto menjate svoj telefonski broj: WhatsApp nalog se uvek verifikuje putem broja telefona. Prečesta promena broja telefona može da izazove probleme sa procesom verifikacije, što rezultira suspendovanjem naloga.\nŠpijuniranje drugih korisnika: Ne smete da dobijate informacije od ili o drugim korisnicima na neovlašćen način.\nLažni identitet: Iako ne postoji uslov da koristite svoje pravo ime u WhatsApp-u, nije vam dozvoljeno da se pretvarate da ste neko drugi. Međutim, dozvoljeni su nadimci i skraćenice.\nDistribucija zlonamernog koda: Svakom ko šalje datoteke preko WhatsApp-a koje sadrže viruse ili zlonamerni kod u bilo kom obliku biće zabranjeno korišćenje aplikacije.\nSlanje spama: Pored „masovnih poruka“, zabranjene su i automatske poruke (automatsko slanje poruka ili automatsko biranje). Nije vam dozvoljeno da snimate poruke i da ih automatski šaljete kasnije – osim ako nemate izričitu dozvolu od WhatsApp-a za to.\nManipulisanje ili hakovanje aplikacije: Svako ko pokuša da hakuje aplikaciju ili manipuliše njenim kodom biće odmah blokiran.\nŠirenje lažnih vesti: Bolje je zadržati najnovije tračeve za sebe – čak i ako to kažete samo sarkastično. Korisnici koji šire (očigledne) lažne informacije krše uslove korišćenja WhatsApp-a. Ovo važi i za antisemitske sadržaje.\nVređanje drugih korisnika: Kao i svaki mesindžer i svaka društvena platforma, WhatsApp zahteva dobro ponašanje. Vređanje drugih korisnika može dovesti do suspendovanja vašeg naloga.\nPozivi na nasilje i pretnje: Podsticanje na nasilje (koje je ionako nezakonito) ili verbalni napadi na druge korisnike su još ekstremniji. U oba slučaja kršite pravila koja je postavio Facebook (sada Meta), a time i pravila WhatsApp-a.\nPročitajte i: WhatsApp dobija nove opcije za kontrolu privatnosti\nMožda se pitate kako WhatsApp može znati da li radite bilo koju od ovih stvari s obzirom da su poruke end-to-end šifrovane. Prvo, drugi korisnici mogu da vas prijave za takve prekršaje. Ali glavni način na koji WhatsApp uočava zloupotrebu je korišćenje automatizovanih sistema za otkrivanje abnormalnog ponašanja. To može biti veoma veliki broj poruka koje se šalju masovno ili korišćenje istog računara za slanje poruka sa više naloga.\n← Google najavio ispravku za WiFi kod Pixel 6 telefona\nIsključite ove dosadne postavke operativnog sistema Windows 10 →


ljubomora (Arhiva) • HTB i PEAT\nBazični peat je jedna od metoda PEAT tehnike, koji služi za neutralizaciju podsvesnih, emocionalnih naboja,koji nam stvaraju probleme. Sva naša iskustva od rođenja do danas, sve naše naučene i stečene reakcije, stavovi, …Ceo članak\nNaše telo je veoma komplikovan mehanizam koji je osetljiv ne samo na spoljašnje, već i na unutrašnje faktore. Dr Susanne Babbel, psiholog, specijalista za depresiju, iznela je interesantnu teoriju o tome da postoje …Ceo članak\nDeci je hipnoza prirodno stanje! Deca su još češće u stanju hipnoze, dok gledaju crtani film, igraju se sa igračkama, , igraju igrice, crtaju. Tada potpuno koncentrišu svoju pažnju na ono što …Ceo članak


Grad Trebinje će i u ovoj godini sagledati sve mogućnosti da obezbijedi dodatne benefite kojim se jača pronatalitetna politika i porodica kao osnova svake zdrave sredine.\nOvo je, povodom Međunarodnog dana porodice, istakao gradonačelnik Trebinja Mirko Ćurić, nakon prijema organizovanog u Gradskoj upravi za predstavnike udruženja koja se bave zaštitom djece i porodice.\nPodsjetivši na 32 programa koja se zasnivaju na jačanju porodice, Ćurić je napomenuo da Grad daje pomoć djeci koja pohađaju škole u ruralnom području, finansira četvrtu vantjelesnu oplodnju, ali se pomaže i svoj djeci teškog imovnog stanja za odlazak na ekskurzije, a naknada za svako novorođeno dijete iznosi od 150 do 2.400 maraka.\n„Sve ideje koje budu realne i koje budu neophodne za dobrobit svih kategorija društva nastojaćemo da podržimo preko svih ovih udruženja“, dodao je on.\nPredsjednica Udruženja parova sa problemom steriliteta „Bebe“ Snežana Misita je podsjetila da je za manje od deceniju postojanja ovo udruženje dobilo 99 beba, a da se naredne sedmice očekuje stota beba, koja je rođena zahvaljujući vantjelesnoj oplodnji.\n„Nije to samo naš uspjeh, nego i cijelog grada Trebinja, Hercegovine i Republike Srpske, a ja sam sretna što sam jednim djelićem doprinijela ovako važnoj stvari za Republiku Srpsku“, istakla je Misita, zahvalivši i republičkim i gradskim vlastima, zahvaljujući kojim sve porodice sa ovim problemom sada u Trebinju imaju četiti šanse za vantjelesnu oplodnju.\nZahvalnost za pomoć gradskim vlastima istakli su i Aleksandar Sarić, predsjednik Udruženja roditelja sa četvoro i više djece iz Trebinja i Milica Adžić iz Udruženja roditelja djece sa posebnim potrebama „Sunce nam je zajedničko“...\nPENZIONERI NAJVIŠE POŠTUJU MJERE U VANREDNOJ SITUACIJI\nVladika Dimitrije: ”Ovo nije na čast i ponos Crne Gore”\nVrtić „Naša radost“ od ponedjeljka počinje rad povećanim kapacitetom


U akciji bojkota kosovskih institucija i protivljenju misiji EU nije naneta šteta onima kojima je bila zamišljena, već je izlaskom Srba iz institucija, zajednica u centralnom Kosovu i gnjilanskom kraju za sada ostala bez svojih oko 300 policajaca. Zbog svega jednodnevnog preuzimanja pruge „Železnica Srbije“, Srbi južno od Ibra već treći dan nemaju sigurnu liniju do severnog dela, koju su koristili godinama. I dok kosovski Srbi i ne mogu da biraju jer su i sami protiv nezavisnosti, a prirodno je i upućeni na Beograd i preporuke koje dolaze od vlasti, najviši kosovski zvaničnici saopštili su juče da će Unmik i kosovska vlada funkcionisati na celoj teritoriji pokrajine. Šef Unmika Joakim Riker ne isključuje mogućnost da se uspostavljanje pravosuđa, carina i policijske službe na severu biti potpomognuto i trupama Kfora.\n- Uz pomoć Kfora, kada to bude trebalo, Unmik će braniti svoju izvršnu vlast, bilo da je reč o policiji, carinama ili pravosudnom sistemu. Gde god da je to potrebno, mi smo odlučni da sprovedemo naš mandat koji se tiče celog Kosova - rekao je Riker.\nVlada Srbije svojim merama pokušava da i na terenu izgura nelegalnost misije EU i prihvata samo saradnju sa misijom UN po Rezoluciji 1244. Međutim, dok se osoblje misije EU nesmetano raspoređuje po Kosovu, kako su i ranije planirali u Briselu, za sada je već oko 400 porodica izvan severnog dela Kosova napustilo svoja radna mesta u kosovskim institucijama. Oni ubuduće zavise od plate iz Srbije. Novac je zaposlenima u pravosuđu i carini ranije obećan i predviđen odlukom Vlade Srbije. Međutim, novac ma koliko bitan za svakodnevni život nije presudan za opstanak Srba na KiM jer oni moraju završavati i svoje dnevne potrebe i upućeni su na lokalnu samoupravu i u slučaju problema na međunarodnu zajednicu.\nLider Srpske liste za KiM Oliver Ivanović kaže da se plaši da trenutna politika može dovesti do tihog iseljavanja naroda sa KiM.\n- Jasno je da Srbija i mi Srbi sa Kosova ne možemo i nećemo prihvatiti nezavisnost Kosova. Međutim, takođe je jasno da život nameće druge zahteve i da je pitanje kako će Srbi opstati ako ne budu imali živu komunikaciju sa predstavnicima međunarodne zajednice. UN će smanjivati svoje osoblje i slabiti, a jačaće EU hteli mi to ili ne hteli. Narod mora sa nekim da komunicira i plašim se da će odbijanje razgovora sa međunarodnim faktorom dovesti da opstanak bude beznadežan. I bezbednost i ostale životne stavke zavise od dobre komunikacije sa međunarodnom zajednicom i oni su ovde neminovnost - kaže Ivanović.\nUkoliko se trenutni status Kosova i Metohije ne promeni, postavlja se pitanje do kada će Srbija plaćati obećano onima koji su napustili radna mesta.\n- Srbija može ići ili prema EU ili padati ekonomski. U drugom slučaju otvoriće se politička kriza u Srbiji i oko toga će biti koncentrisana pažnja snaga u Srbiji. Verbalno će se svi baviti Kosovom, ali praktično niko. Plašim se u takvom scenariju sudbine kosovske krajine, a prvu krizu srpska zajednica imaće već na leto. Srbi mogu dobijati pare, ali ko će Srbe čuvati? Iz koje budžetske stavke će se finansirati narod ovde i koliko će to trajati? Lično mislim da se ljudi ovde zloupotrebljavaju - kaže Ivanović. Ž. Jevtić


CPU LGA1150 Intel® Pentium® Dual-Core G3220, 3.0GHz BOX 22nm - Prodaja\nhome » katalog » Kompjuteri » Komponente » Procesori - CPU Intel » CPU LGA1150 Intel® Pentium® Dual-Core G3220\nCPU LGA1150 Intel® Pentium® Dual-Core G3220\nProcesor (mikroprocesor, µP ili uP) je elektronska komponenta napravljena od minijaturnih tranzistora na jednom čipu (poluprovodničkom integralnom sklopu). Centralni procesor je srce svakog računara, iako centralni procesor (CPU) nije jedini procesor, njega imaju grafička kartica (GPU), zvučna kartica i mnogi drugi delovi, ali pod imenom procesor najčešće se misli na centralni procesor (CPU).\nProcesor obrađuje i izvršava mašinski kod (binarni) koji mu govori šta da procesor radi. Jedini razumljivi jezik procesoru je asemblerski jezik. CPU radi tri osnovne stvari:\nPomoću ALU (eng.Arithmetic/Logic Unit) procesor je u mogućnosti da izvodi osnovne matematičke operacije (sabiranje, oduzimanje, množenje i dijeljenje). Moderni procesori su u mogućnosti da obavljaju i jako komplikovane operacije.\nProcesor prebacuje podatke s jednog memorijskog mesta na drugi\nShodno naredbama, procesor može skočiti na novi set instrukciji\nPosle obrade podataka, adresna sabirnica šalje adresu memoriji, dok se kroz ulaz i izlaz dobijaju podaci iz memorije, odnosno šalju. Čitanje i pisanje se odnosi na adresiranu memoriju, tj. kada je procesor želi, reset postavlja program counter na 0.\nProcesor radi u tesnoj saradnji sa RAM memorijom, u stvari procesor adresira svaki podatak koji ide na memoriju. RAM memorija je veoma brza i svi podaci u njoj su brzo dostupni, stoga je bitno imati što više RAM memorije, jer CPU onda može adresirati mnogo više podataka.\nCPU LGA1150 Intel® Pentium® Dual-Core G3220, 3.0GHz BOX 22nm\nZa superiorne Intel® performanse , sada sa integrisanom grafikom za HD reprodukciju , odaberite najnoviji Intel ® Pentium® procesor. Sjajne performanse nude veliku prednost u radu. Najnoviji Intel ® Pentium ® procesor kombinuje poboljšane performanse uz kvalitet i pouzdanost, sve po izuzetnoj ceni. Obavite vaše svakodnevne zadatke, poput komuniciranja sa prijateljima i porodicom, gledanje HD video zapisa visokog kvaliteta preko interneta, osnovnu obrada slika, upravljanje vašom muzikom i fotografijama, brzo i efikasno sa najnovijim Intel ® Pentium® Procesorom. Otkrijte šta je moguće sa novim računarom koji pruža odlične performanse po povoljnoj ceni .\njedan * jedan =


Unija albanskih opština - priča za malu djecu | BN\nUnija albanskih opština - priča za malu djecu\nIgrama za malu decu i neozbiljnom pričom nazvao je premijer Aleksandar Vučić "uniju" albanskih opština koja je formirana u ponedeljak.\nSrbija 29.11.2016 | 22:55\n"Kakve albanske opštine, to su igre za malu decu, pomislili da su mnogo opasni...To je priča za njihove birače. I šta radi ta Omnija? Štampaju zastave i hemijske olovke", primetio je Vučić, odgovarajući na pitanja novinara na konferenciji za medije s liderom grčke Nove demokratije Kirijakosom Micotakisom.\n"Kad nemate narodu šta da ponudite", dodao je, "ekonomski rast i ozbiljne reforme, onda pričamo dečje priče".\n"A ja vas pitam, šta se juče i danas promenilo, u Preševu? Da nisu odvojili deo Srbije? Ne bih rekao. Tako da to je - neka se deca igraju, ako im je tako lakše... Nisam se mnogo nasekirao", dodao je Vučić.\nKako god, neće biti dobro.\nVucicu, neprijatelje nikada netreba podcenjivati. Albanci zele da store etnicki cistu Veliki Alvaniju od SRBski zemalja Svetog Save. ZATO siptare i njihov politicki program kojeg oni sprovode u etapama ne treba ignorisati i sa omalozavanjem pricati o njemu. OPREZNOST JE MAJKA MUDROSTI!\nMI SMO SE RASTURILI NEMA VISE JUGOSLAVIJE NEMA REPUBLIKA NEMA POKRAJINA A ZIVJELA JUGOSLAVIJA I DAN REPUBLIKE ZIVIO DRUG TITO\nJa moj vučiću i ti nekad se malo zaneseš, nek Savo štrbac sad osnuje srpsku Sao krajinu na kosovu ako je faca\nTetak ti nemas ojma\nNemoj da pametujes previse.povuci narod sa kosova ,siptare nazad u novo nastalu drzavu ;zavrseno selo.


Arsenal prvi, Stoke neporažen na Anfieldu\nNaslov komentara: Arsenal prvi, Stoke neporažen na Anfieldu Sat Sep 20, 2008 11:14 pm\nDanas je odigrano pet susreta petog kola engleske Premier lige, a najveće iznenađenje je napravio Stoke City koji je neporažen napustio gostovanje kod Liverpoola što je iskoristio Arsenal koji se domogao prvog mjesta.\nNovo kolo engleske Premier lige će, pored sutrašnjeg derbi meča između Chelsea i Manchester Uniteda, definitivno obilježiti ekipa Stoke Citya koja je priredila svoje prvo veliko premijerligaško iznenađenje jer je danas neporažena napustila gostovanje kod Liverpoola. Meč na Anfieldu je završen bez golova, a trenutak koji ga je obilježio se desio već u 76. sekundi kada je pogodak Stevena Gerrarda poništen zbog veoma kontroverznog ofsajda.\nRemi Liverpoola je na najbolji mogući način nešto kasnije iskoristio Arsenal koji je sa 3:1 slavio pobjedu kod Boltona i tako se, bar do sutra, domogao prvog mjesta na prvenstvenoj tabeli. Meč na Reebok stadionu je počeo i više nego dobro za Bolton koji je poveo već u 14. minuti kada je glavom precizan bio Kevin Davies, ali je radost domaćih navijača trajala tek do 26. minute kada na 1:1 poravnava Emmanuel Eboue. Već minut kasnije je vodstvo Topnicima donio Nicklas Bendtner, a konačnih 3:1 za tim iz Londona je u 87. minuti postavio Denilson.\nI ovo kolo je produbilo krizu u ekipi Newcastlea koja je sa nizom loših rezultata nastavila i na Upton Parku gdje je od nje rezultatom 3:1 bolji bio West Ham koji je tako Svrake poslao na pretposlednje mjesto tabele. Sav posao su Čekićari obavili sa dva gola Davida di Michelea do 37. minute, a na 3:0 je u 53. minuti povećao Matthew Etherington. Jedini pogodak Newcastlea je u 67. minuti postigao Michael Owen, ali vremena za potpuni povratak u meč više nije bilo.\nS obzirom da se, zbog nastupa engleskih timova u Evropi, sutra igra čak pet mečeva, danas su odigrana još samo dva koja su donijela još tri gola i dvije pobjede domaćina. Prvu je slavio Sunderland koji je na svom terenu sa 2:0 bio bolji od Middlesbrougha čiji je otpor sa dva gola u poslednjih deset minuta slomio rezervista Michael Chopra, nakon što je nešto ranije penal za goste preko prečke zapucao Stewart Downing. Druga pobjeda je djelo nogometaša Blackburna koji su sa minimalnih 1:0 bili bolji od Fulhama čiju je mrežu u 84. minuti zatresao Matt Derbyshire.


april | 2007 | Program astronomije ISP | Page 2\nU periodu od 22. do 26. aprila u ISP će biti održan seminar fotografije namenjen starijim polaznicima svih programa u Stanici koji se interesuju za fotografiju. Sa Programa astronomije na ovom seminaru će učestovati Ivan Jovanović, Tamara Radaković i Vladica Ranđelov.\nPoslati pozivi za Prolecni seminar AST2\nPozivam te da prisustvuješ Prolećnom seminaru ASTRONOMIJE, koji će biti održan u Istraživačkoj stanici Petnica od 23. do 26. maja 2007. godine.\nSeminar je metodološke prirode, pa će biti prilike da naučiš/utvrdiš sve ono što ti je neophodno ili će ti pomoći da realizuješ svoj ovogodišnji projekat na Letnjem seminaru.\nSa sobom ponesi svu literaturu koju si do sada pronašao vezanu za tvoj projekat, radne materijale i sve drugo što će ti pomoći da u razgovoru sa svojim mentorom utvrdiš smernice za dalji tok projekta. Potrudi se da se dobro pripremiš za ovaj seminar, jer će to olakšati razradu tvog projekta.\nOčekujem tvoj dolazak na autobusku stanicu u Valjevu u sredu 23. maja 2007. godine u 12 časova, odakle će ti biti organizovan prevoz do Istraživačke stanice Petnica. Svoj (ne)dolazak obavezno potvrdi telegramom/pozivom/mailom.\nOpis astronomskog sajta\nPoalznici seminara AST1 imaju novi zadatak. Treba da izaberu neki astronomski sajt i da ga opišu. Dužina opisa sajta treba da bude između 350 i 450 reči, a opis treba da sadrži pored opštih informacija o tom sajtu i njegove specifičnosti u odnosu na druge sajtove i zamerke i mane ako postoje.\nSajt se bira principom ko ga prvi prijavi njegov je 🙂\nPrijava sajta je u intervalu od 26.04. do 30.04.\nRok za predaju opisa odabranog sajta je 15. maj.\nPreliminarni termini prolećnih, vežbovnih i letnji seminara su sledeći:\nprolećni za AST2: 23. 05. – 26. 05.\nvežbovni za AST1: 26. 06. – 06. 07.\nletnji za AST2: 18. 08. – 31. 08.\nSada imate dovoljno vremena da organizujete vaše obaveze i slobodne aktivnosti i da se pripremite za seminare.


Maloljetnici u sukobu sa zakonom: U BiH neophodno osnivanje dodatnih odgojnih centara | Tuzlanski.ba\nMaloljetnici u sukobu sa zakonom: U BiH neophodno osnivanje dodatnih odgojnih centara\nDijeljenja: | 22.11.2018. u 12:59\nU Tuzli je danas održan okrugli sto o temi stanja u ustanovama u kojima su smješteni maloljetnici u sukobu sa zakonom u Bosni i Hercegovini, a ombudsmeni su dali preporuke koje se tiču dodatnih sredstava i dodatnih zapošljavanja, dok je preporučeno i osnivanje novih centara, kao i obilazak maloljetnika u ustanovama u kojima se nalaze od strane sudija i tužilaca.\nKod maloljetnih prekršilaca zakona jedna od odgojnih mjera je mjera upućivanje u odgojni centar. Osim odgojnog centra u Tuzli, jedan takav djeluje i u Sarajevu, iako ima potrebe da se u još dva-tri kantona u FBiH sa većim brojem stanovnika osnuju ovakvi centri, kao i u bh. entitetu RS.\nDenis Husić, direktor Odgojnog centra u Tuzli ističe da nedostaju koncept i mogućnosti izvršenja tretmana, zatim realizacije i kreiranja individualnih planova i programa. Tokom ove godine, kroz tuzlanski Odgojni centar prošlo je 27 maloljetnika, od kojih je 14 upućeno od strane suda, dok su ostali od strane centara za socijalni rad. Maloljetnici najčešće, navodi Husić, dolaze zbog krađe i drugih krivičnih djela, naročito korištenja narkotika, učestvovanja u tuči itd. No, oni u Tuzli borave u neadekvatnom objektu.\n˝Preporuke su date za svaku ustanovu na području BiH, a kada je konkretno u pitanju naša ustanova, mi radimo u neadekvatnom prostoru. Nalazimo se u zgradi ´biroa´ na trećem spratu i sam dolazak i ulazak u tu zgradu nije adekvatan i djeca su izložena stigmatizaciji. U pogledu kadrovske strukture, mali broj ljudi radi ovdje, a nedostaju i finansijska sredstva za nabavku testova koji se koriste u radu s maloljetnicima˝, rekao je Husić.\nU pogledu evidencija, prof. dr. Ljubinko Mitrović, ombudsmen za ljudska prava navodi da jedne podatke imaju centri za socijalni rad, druge sudovi, treće policija, četvrte zavodi za statistiku po određenim osnovama, ali jedinstveni podaci ne postoje, tako da se ne može govoriti o padu, odnosno stopi povećanja maloljetničke delinkvencije.\n˝Uz sredstva informisanja, nevladin sektor je naš možda i najvažniji partner jer se mnogo bavi djecom i maloljetničkom delinkvencijom i sarađujemo. Njihovi podaci također govore o porastu maloljetničke delinkvencije. Inače, odvojen je sistem prikupljanja podataka i izvještavanja, a mi tražimo da to bude objedinjeno da bismo imali jedinstvene podatke kako bismo imali pravu sliku stanja˝, rekao je Mitrović.\nOsim ovoga, u posljednje dvije godine, kaže Mitrović, uradilo se mnogo i na uspostavljanju alimentacionih fondova u BiH, u oba entiteta je na dobrom putu i moglo bi se realizovati tokom iduće godine. (Tuzlanski.ba)\nKljučne riječi: Denis Husić, izdvojeno, Ljubinko Mitrović, ombudsmen za ljudska prava


Đorđe Rakić - Timski igrač - Sportske.net\nĐorđe Rakić - Timski igrač\nUpravo tu činjenicu istakao je napadač Crvene zvezde posle večerašnja dva pogotka protiv Novog Pazara, kojima je doneo petu pobedu svom timu u šest kola Superlige.\nGlavna uloga u pobedi Crvene zvezde nad Novim Pazarom pripala je napadaču Đorđu Rakiću, koji je ''na vreme'' postigao dva gola za crveno-bele i omogućio mirnu završnicu meča protiv solidnih gostiju.\nIpak, iskusni fudbaler ne želi da se zbog toga izdvaja iz kolektiva.\n''Uvek sam govorio da sam timski igrač. Znače mi pogoci, ali oni su plod naše agresivnosti, želje, igre i duha koji posedujemo'', uverava Rakić.\nSve efikasniji fudbaler Zvezde smatra da utakmica nije bila tako laka kako je mnogima izgledalo.\n''Imaju Pazarci dobre pojedince i morali smo da uložimo mnogo truda da ih savladamo. Dali smo golove na vreme što nam je olakšalo osvajanje nova tri boda. Posle svih dešavanja vezanih za suđenje i nedosuđene jedanaesterce, ova pobeda nam mnogo znači. Vratili smo se na pobednički kolosek'', izjavio je Rakić.\nZvezdu sada očekuju dueli sa čačanskim Borcem, i u Kupu i u prvenstvu, pa Rakić upozorava da se u oba meča mora pružiti maksimum, kako se ne bi dozvolilo neko neprijatno iznenađenje.


aukcije.hr - LIPIK - putovala 1908.g. - 85kn\n28. Svibnja, 2018. 10:05:29\nOgulin, stara razglednica\nBroj aukcije 3392103\nKraj aukcije28.05.2018 u 15:49:58\nLIPIK - putovala 1908.g.


Autobus Požarevac - Luzern od 14.300,00 rsd. Red vožnje i online prodaja karata.\nNaslovna > autobuske-karte > autobus-pozarevac-luzern >\nAutobus Požarevac - Luzern\nAutobuske karte za Požarevac Luzern kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nRED VOŽNJE Požarevac - Luzern\nJednosmerna: 14.300,00 RSD\nPovratna: 22.100,00 RSD\nOstale linije ka mestu Luzern\nAleksinac - Luzern\nBačka Topola - Luzern\nBeograd - Luzern\nBujanovac - Luzern\nČačak - Luzern\nĆuprija - Luzern\nGornji Milanovac - Luzern\nJagodina - Luzern\nKolari - Luzern\nKragujevac - Luzern\nKraljevo - Luzern\nKruševac - Luzern\nLeskovac - Luzern\nMarkovac - Luzern\nMladenovac - Luzern\nMrčajevci - Luzern\nNiš - Luzern\nNovi Sad - Luzern\nParaćin - Luzern\nPojate - Luzern\nPožega - Luzern\nTopola - Luzern\nTrstenik - Luzern\nUžice - Luzern\nVelika Plana - Luzern\nVranje - Luzern\nVrnjačka Banja - Luzern\nPutovanje autobusom na relaciji Požarevac - Luzern\nPožarevac - Luzern se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Požarevac - Luzern. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.\nPožarevac je grad koji se nalazi u Braničevskom okrugu i predstavlja njegov centar. Od Beograda je udaljen oko 80 km, a u njemu živi više od 40 hiljada ljudi.\nPožarevac ima značajnu ulogu kada je ovaj deo Srbije u pitanju. On je kulturni, ekonomski i administrativni centar Srbije, a mnogima je poznat i kao grad koji je ušuškan između tri prelepe reke Dunava, Velike Morave i Mlave. Požarevac je grad koji se može pohvaliti izuzetnim prirodnim lepotama što ga čini atraktivnom destinacijom za domaće i strane turiste.\nU neposrednoj blizini Požarevca nalazi se i veliki broj značajnih arheoloških iskopina, a jedan od najpoznatijih je i čuveni Viminacijum, koji se često nađe na meti obilaska školskih tura i ekskurzija. Osim toga, rad Požarevac je mnogima poznat i po čuvenom zatvoru “Zabela”, a u njemu je takođe smešten i ženski Kazneno popravni dom.\nGrad Požarevac neguje turizam, trudi se da svojim posetiocima pruži istinsko uživanje, što je poslednjih decenija rezultiralo povećanim brojem posetilaca.\nLucern je grad koji se nalazi u središnjem delu Švajcarske. On je sedmi po veličini grad u ovoj zemlji i jedan od najlepših švajcarskih gradova. Smešten je na prelepom Lucernskom jezeru, koje je okružen planinama na kojima se dobrim delom godine zadržavaju beli snežni vrhovi. Njegov centralni deo čuva ostatke burne istorije i fascinantne ostatke koji datiraju još iz srednjeg veka.\nU njemu postoji nekoliko zanimljivih turističkih atrakcija među kojima prednjači najstariji drveni natkriveni most u Evropi. On predstavlja mesto koje nikako ne biste smeli da zaobiđete, jer predstavlja jedan od glavnih simbola ovog grada. S njegove unutrašnje strane nalazi se serija od 158 trouglastih slika koje su utkane u krov mosta. Na njima se oslikavaju važni događaji iz istorije grada i Švajcarskog naroda.\nDruga atrakcija je Vodeni toranj, koji je izgrađen još u srednjem veku. Tu je i umirući lav, jedan od najpoznatijih spomenka u čitavom svetu. Isklesan je u kamenu i predstavlja spomen švajcarskim vojnicima koji su 1792.godine izgubili živote braneći svoj grad.\nJoš jedna znamenitost je i Isusova crkva koja gleda na prelepi centar grada. Poznata je po sjajnoj akustici koja je naročito izražena za vreme mise. Sve u svemu, ugođaj je zaista fantastičan. Na vama je samo da potražite najpovoljnije autobuske karte do Lucerna i krenete u još jednu novu turističku avanturu.


RTS :: Kad i papa Franja kaže - plati porez, budi dobar hrišćanin\nSvet Kad i papa Franja kaže - plati porez, budi dobar hrišćanin\nponedeljak, 19. okt 2020, 13:28 -> 15:16\nKad i papa Franja kaže - plati porez, budi dobar hrišćanin\nPapa Franja pozvao je u nedelju na Trgu Svetog Petra vernike da plaćaju porez jer je to, kako je objasnio, njihova dužnost da bi bili dobri hrišćani.\nNeobični apel papa Franja uputio je vernicima u svom redovnom nedeljnom obraćanju "Anđelus" na Trgu Svetog Petra, prenosi list katoličkih biskupa Avenire.\nPapa je podsetio da je dužnost vernika da budu dobri građani kako bi bili dobri hršćani. Zato je pozvao vernike da poštuju vlastite obaveze, uključujući i poreske.\n"Porezi se moraju platiti, njihovo plaćanje je dužnost građana, kao i poštovanje pravednih državnih zakona", poručio je papa Franja.\nOn se obratio vernicima širom sveta, ali njegov apel ima posebnu težinu u Italiji koja je na prvom mestu među evropskim zemljama po broju osoba koji izbegavaju plaćanje poreza, a i po visini novca koje država godišnje gubi na ime neplaćenih poreskih obaveza.\nPrema podacima statističkog instituta, Italija godišnje gubi više od sto milijardi evra zbog neplaćenog poreza. Među neplatišama su često poznate osobe iz sveta zabave, sporta ali i politički lideri, kao bivši premijer Silvio Berluskoni u prošlosti.\nSada finansijska policija istražuje poreklo pet miliona evra koje predsednik severne regije Lombardija Atilio Fontana ima na računu u Švajcarskoj, a na koje ne plaća porez kao što bi po zakonu trebalo da čini.\nNapadač iz Čikaga uhapšen nakon potere, očevidac opisao trenutak predaje\nŠpanski borbeni avion presreo let "Izidžeta" nakon lažne pretnje bombom\nMakron rekonstruisao vladu i pozvao nove ministre da budu ambiciozni i spremni na kompromis


O budućnosti dijaloga Beograda i Prištine i novim učesnicima na sutrašnjem panelu - European Western Balkans\nRičard Grenel; Foto: Ambasada SAD u Nemačkoj\nBEOGRAD – Novi razvoj događaja u dijalogu Beograda i Prištine, posebno od uključivanja dva specijalna izaslanika SAD, biće u fokusu sutrašnjeg panela pod nazivom “Beograd, Priština i Zapad – Ubrzavanje istorije?”, u organizaciji Evropskog fonda za Balkan, Fakulteta političkuh nauka i Savetodavne grupe Balkan u Evropi (BiEPAG).\nFokus panela biće na ključnim događajima koje su se do sada odigrali i koji se mogu očekivati u procesu rešavanja odnosa Srbije i Kosova. Učesnici će raspravljati o nekoliko bitnih tema, uključujući i uticaj promene aktera u procesu, predlog promene granica i razmene teritorija i stav stanovništva u pogledu budućih rešenja.\nPanel će se održati na Fakultetu političkih nauka u Beogradu u petak, a otvoriće ga dekan Dragan Simić i izvršna direktorka Evropskog fonda za Balkan Aleksandra Tomanić.\nGovornici na panelu biće Donika Emini, izvršna direktorka platforme CiviKos i članica BiEPAG-a, Dorotea Gizelman, zamenica ambasadora Nemačke u Srbiji, Edvard Džozef, viši saradnik Škole za napredne međunarodne studije Džon Hopkins i Nikola Jović, asistent na FPN-u.\nModerator panela biće Nikola Burazer, izvršni urednik portala European Western Balkans.


Razvoj preduzetništva | Studenti.rs\nDodao: milenacv dana 13/5/19 • Svrstano u: Menadžment,Seminarski radovi\nMože se reći da jedan od najvažnijih faktora u uspešnom razvoju preduzeća, u uslovima povećanog nivoa turbulencije, kompleksnosti sredine i velikog konkurentnog pritiska, predstavlja veština i sposobnost lidera da prepozna savremene tokove i njegova spremnost da upravo vreme i na pravi način reaguje na transformaciju koja se desila u okruženju. Prilagođavanje okruženju zahteva niz promena unutar organizacije. Zaposleni, počevši od najvišeg menadžmenta, predstavljaju nosioce novih tehničkih, tehnoloških i organizacionih rešenja, stvaraoce novih vrednosti i odnosa, upravljače procesa rada i razvoja organizacije.\nPreduzetnici moraju da poseduju sposobnost uočavanja potencijalnih šansi, inovativnost, kreativnost i efikasnost u procesu donošenja odluka, kao i znanje i veŠtinu da uspešno prate implementaciju ovih odluka. Unapređenjem njihovog znanja, unapređuje se i produktivnost poslovanja, te znanje postaje elementami poslovni resurs. To ukazuje da raste potreba za razvojem unutrašnjih poslovnih kapaciteta za suočavanje sa konkurencijom, kao i rastom obima poslovanja, kroz programe poslovne obuke i specifični konsalting.\n1. Razvoj preduzetništva\nNepovoljno socijalističko nasleđe i tekuće tranzicione teškoće nepovoljno su uticali na samostalno i ukupno preduzetništvo u našoj zemlji. To se naročito ispoljava u pretežno površnoj upoznatosti nadležnih institucija i celine stanovništva sa suštinom preduzetništva, jer ova oblasti društvenog rada uopšte i nije predstavljala segment sistema osnovnog i profesionalnog obrazovanja. Zato i ne čudi podatak po kome se ljudi, naročito nezaposlena lica, teško odlučuju na samostalno preduzetništvo, a na drugoj strani veliki broj aktivnih preduzetnika, uz negativne posledice, napušta ovu delatnost.\nZa prevazilaženje tog ključno važnog privrednog i socijalnog problema naročito je neophodno stvaranje pogodnih opštih uslova za razvoj samostalnog preduzetništva i paralelno uvođenje i intenziviranje formalnog i neformalnog preduzetničkog obrazovanja. U daljim tržišnim tranzicijama ova aktivnost bi morala dobiti jasan prioritet, naročito zato što samostalno preduzetništvo ne zahteva veća investiciona ulaganja, a posledično omogućuje postizanje značajnih ekonomskih i socijalnih efekata. Zato ono u daljem razvoju Srbije predstavlja verovatno najvažniji faktor zaštite naših interesa u budućoj međunarodnoj podeli rada, kao i materijalizovanja naših prednosti na stranom tržištu, kojima naša zemlja prvenstveno raspolaže u oblasti poljoprivrede i ukupne proizvodnje zdrave hrane.\nLica sa preduzetničkim potencijalima i afinitetima svoje zaposlenje sve više moraju da rešavaju preko samostalnog preduzetništva, čime će na najefikasniji način obezbediti sopstvenu egzistenciju i ujedno doprineti društvenom zapošljavanju i razvoju.\nKrajnji uspeh u svakom poslu prvenstveno zavisi od kvalifikovanosti njegovog nosioca, zatim od sačinjenog plana njegove realizacije, kao i od praktičnog vođenja tog posla. U tom smislu, kada je reč o samostalnom preduzetništvu, njegova uspešnost u osnovi zavisi od tri ključna faktora:\n• preduzetnička kvalifikovanost pojedinca,\n• kvalitet njegovog biznis plana,\n• efektivnost vođenja planiranog biznisa.\nKada je u pitanju preduzetnička kvalifikovanost treba istaći da nju karakteriše usklađenost ličnih psihičkih i obrazovnih osobina pojedinca sa zahtevima planiranja i vođenja malog biznisa. Teoretski gledano može se reći da stepen te usklađenosti u praksi može biti različit i kretati se od visoke do niske usklađenosti.\nSamostalno planiranje malog biznisa predstavlja sekundarni faktor poslovne uspešnosti samostalnog preduzetnika, jer pojedinac preko svoje preduzetničke kvalifikovanosti izražava sopstvenu sposobnost za odabir i planiranje malog biznisa.\nVođenje planiranog malog biznisa predstavlja tercijarni faktor poslovne uspešnosti samostalnog preduzetnika. Ovaj faktor u većini ima zavisnu ulogu, s obzirom na činjenicu da samo vođenje malog biznisa odlučujuće zavisi od preduzetničke kvalifikovanosti pojedinca, a zatim od kvaliteta njegovog biznis plana.\nPored subjektivnog uslova, bavljenje malim biznisom zahteva zadovoljavanje i objektivnog uslova. Njega čini raspolaganje potrebnom materijalnom osnovom za otpočinjanje malog biznisa. Ovaj uslov je svakako eliminatoran, jer praktično svaki mali biznis zahteva od preduzetnika određena materijalna ulaganja. Otuda i sledi zaključak po kome za uspešno preduzetničko poslovanje presudnu ulogu imaju subjektivni faktori, između kojih preduzetnička kvalifikovanost ima nezavisnu i vodeću ulogu.\n1.1. Osobine i tipovi preduzetnika\nZa realizaciju preduzetničkog poduhvata, pored preduzetnika kao centralne figure, neophodno je imati i poslovni tim. Preduzetnik radi na realizaciji preduzetničkog poduhvata u skladu sa vremenom, resursima i troškovima i, naravno, u skladu sa odgovarajućim kvalitetom koji zahteva ovo novo doba.\nTreba napomenuti da svaki kriterijum: vreme, resursi, troškovi i kvalitet – ide u drugom pravcu. Koncentracijom na troškove zanemari se kvalitet i vreme, akcentiranjem na kvalitet u drugom planu su vreme i troškovi itd. Odgovor za optimalnu postavku kriterijuma je preduzetnik.\nPreduzetnik ima važnu ulogu za realizaciju datog preduzetničkog poduhvata, on snosi najveću odgovornost za uspešnu realizaciju. Njegova odgovornost je višestruka, jer on je taj koji planira, organizuje, kontroliše i vodi.\nZa realizaciju preduzetničkog poduhvata preduzetnik ima dosta zadataka koje treba sprovesti da bi realizacija bila što efikasnija:\n• davanje saveta,\n• rešavanje konflikata.\nDa bi preduzetnik uspešno realizovao sve ove uloge, neophodno je da poseduje odgovarajuće atribute:\nKomunikativnost – neophodno je da preduzetnik dobro komunicira verbalno i pismeno u okviru i van preduzetničkog poduhvata. Vrlo često komunikacioni problemi mogu biti izvor problema koji dovode do loše realizacije.\nOpštost – preduzetnik mora biti sposoban da vidi uopštenu sliku tekuće poslovne situacije, tj. da ima viđenje poduhvata u odnosu na kompaniju ili potencijalni uticaj na krajnje proizvode preduzetničkog poduhvata.\nRešavanje konflikta i problema – od navedenih atributa ovo je jedan od najvažnijih. Preduzetnik mora biti sposoban da identifikuje i razume probleme i da razvije i primeni rešenje.\nVođenje ljudi – preduzetnik mora biti sposoban da efektivno vodi ljude.\nIskustvo – potrebno je veliko iskustvo za uspešnu realizaciju datog preduzetničkog poduhvata. Važna je sposobnost sticanja iskustva i njegove primene na dati preduzetnički poduhvat.\nAmbicioznost – pogodno je da preduzetnik ima ambicije, što predstavlja dodatnu motivaciju da realizacija preduzetničkog poduhvata bude što uspešnija.\nEnergičnost – preduzetnik treba da bude pun energije, iz čega proizilazi i spremnost ulaganja truda u svim situacijama na koje nailazi.\nZnanje – preduzetnik treba da ima odgovarajuće obrazovanje, ali i sposobnost da brzo sakupi odgovarajuće informacije o svim aspektima preduzetničkog poduhvata.


DOGODILO SE NA DANAŠNJI DAN: 72 godine od hapšenja Draže Mihailovića | Ekspres.net\nDOGODILO SE NA DANAŠNJI DAN: 72 godine od hapšenja Draže Mihailovića\nAna Kotur, Foto: Printscreen Youtube\n, Foto: Printscreen Youtube\nDraža Mihailović je uhapšen 13. marta 1946. godine, osuđen na smrt i bez pismenog obrazloženja presude streljan 17. jula 1946. godine Ni do dan danas se ne zna gde je sahranjen. Pretpostavlja se da je njegov grob negde na Sajmištu, Adi Ciganliji ili u okolini Belog dvora.\nČetničkog komadanta i generala jugoslovenske vojske Dražu Mihailovića uhvatile su komunističke vlasti u selu Repuševići u okolini Višegrada na današnji dan, 13. marta 1946. godine.Preobučeni u odela zarobljenih četnika, operativci OZNE, krenuli su 19. januara 1946. godine u pravcu Višegrada u potragu za Dražom Mihailovićem. Prema zvaničnoj verziji OZNE u hapšenju je ključni faktor bio Nikola Kalabić, komandant Kraljeve garde, dok drugi izvori tvrde da je Draža uhapšen na prevaru u saradnji sa Saveznicima.\nZvaničan naziv postupka bio je “Suđenje Dragoljubu-Draži Mihailoviću i ostalim kolaboracionistima za izdaju i ratne zločine počinjene na prostoru Jugoslavije za vreme rata (1941-1945)”, a održan je od 10. juna do 15. jula 1946. godine.\nProces je vođen pred Vrhovnim sudom Federativne Narodne Republike Jugoslavije koji je izrekao presudu 15. jula 1946. godine. Sudije su bili Mihailo Đorđević (Predsednik Vojnog veća), Milija Laković, Mihailo Janković, Nikola Stanković i Radomir Ilić. Optužnicu je zastupao Vojni tužilac Jugoslovenske armije Miloš Minić koji je prisustvovao i Dražinom pogubljenju.\n“Naređeno nam je da Dražu i ostale prevezemo u današnju zgradu Rudarskog fakulteta, gde je trebalo da se obave pripreme za egzekuciju. Zatvorski berberin, na hodniku je brijao vezanog Dražu. Bio je ošisan do glave, a oči su mu bile pune suza. Svi su bili obrijani, ošišani i presvučeni u beli veš. Prošli smo kroz kapiju Belog dvora i posle 100 do 200 metara stigli do prokrčene površine od jednog ara, osvetljene reflektorima. Na sredini su bile tri sveže iskopane rake, veoma duboke, ali uske. Na tom proširenju zatekli smo 10 do 15 oficira OZNA, prepoznao sam javnog tužioca Miloša Minića”, pričao je Ljubo Lazarevski, pripadnik KNOJ-a, koji je obezbeđivao sve državne zgrade i zatvorenike.\nLazarevski je bio pratilac Mihailovića, a kasnije i svedok pogubljenja.\n“Kroz prozorčić “marice” video sam kako im prilazi lekar i pregleda ih. Čuo sam škljocanje oružja, a potom komandu “Puni, nišani, pali!” Usledila je rafalna paljba iz automatskih pušaka, a potom pojedinačna, pištoljska. Nisam video ko je pucao, niti bilo kakvu vojnu jedinicu. Verovatno su je sklonili, kada smo mi došli. Draža i ostali streljani sahranjeni su u te tri rake, 200 metara od Belog dvora”, pričao je novinarima maja 2015. godine.\nNe dočekavši da vidi pismeno obrazloženje presude koja je napisan tek 1947. godine, Čiča Dražu su samo dva dana nakon usmene presude, kojom je osuđen na smrt za kolaboraciju i ratne zločne, streljali sa još osam osuđenika 17. jula 1946. u bagremovoj šumi u blizini “Belog dvora”.\nPre tri godine, Dražin unuk Vojislav Mihailović je podneo zahtev za rehabilitaciju, koju je Viši sud u Beogradu prihvatio, a Dražina presuda je proglasio ništavnom. U presudi se navodi:\n“Usvaja se zahtev za rehabilitaciju generala Dragoljuba Draže Mihailovića i poništava se presuda Vojnog veća Vrhovnog suda FNRJ od 15. jula 1946. godine u delu koji se odnosi na komandanta Jugoslovenske vojske u otadžbini, rođenog 27. aprila 1893. godine u Ivanjici od oca Mihaila i majke Smiljane rođ. Petrović, od dana njenog donošenja, kao i sve pravne posledice navedene odluke, a rehabilitovano lice smatra se neosuđivanim!”\nTags beogradgeneral dragoljub draža mihailovićhpšenjeoperativciOZNAstreljanjesušenjeVišegrad\nTROSTRUKA IGRA ĐENERALA MIHAILOVIĆA\nU isto vreme pravio sporazum i s Titom i s Nedićem\nKAKO JE TITO PREVARIO DRAŽU\nEkspres prenosi integralne delove saslušanja 1946. Dragoljuba Draže Mihailovića pred islednicima OZNE\nNa današnji dan 1945. godine umro je predsednik SAD Frenklin Delano Ruzvelt, koji je od 1932. četiri puta biran za predsednika,…\nLEKAR KOJI JE OTKRIO PARKINSONOVU BOLEST: Na današnji dan 1755. godine, rođen Džejms Parkinson\nNa današnji dan 1755.godine rođen Džejms Parkinson, britanski lekar, najpoznatiji po tome što je otkrio Parkinsonovu bolest koj…\n197. GODINA OD ROĐENJA ŠARLA BODLERA: Najuticajniji pesnik i utemeljivač modernizma\nŠarl Bodler, najuticajniji pesnik modernizma rođen je na današnji dan 9. aprila 1821. godine u Parizu. Najpoznatiju knjigu – zb…\nNa današnji dan pre 19 godina snage takozvane OVK, albanske vojske i NATO-a, napale su rejon karaule Košare na jugoslovensko-al…\nKRATKA ISTORIJA BOMBARDOVANJA BEOGRADA\nZa Beograd, tokom 7.000 godina istorije postojanja vođeno je čak 115 ratova\nNA DANAŠNJI DAN 1887. GODINE: Srbija dobila prve akademike\nKralj Milan Obrenović je na današnji dan pre 131 godinu imenovao prvih šesnaest članova Srpske kraljevske akademije, koja je os…\nPRVA ŽENA AKADEMIK U SRBIJI: Na današnji dan, preminula Isidora Sekulić 1958. godine\nJedna od najpoznatijih srpskih književnica Isidora Sekulić preminula je na današnji dan, 5. aprila 1958. godine u Beogradu.\nSRPSKI NAUČNIK I FILOLOG: Na današnji dan 1825. godine, rođen Đura Daničić\nNa današnji dan 1825. godine, u Novom Sadu je rođen srpski naučnik i filolog Đura Daničić, učesnik ilirskog pokreta i jedan od …\nVELIKI AMERIČKI GLUMAC I ZAVODNIK: Na današnji dan rođen Marlon Brando 1924. godine\nNa današnji dan rođen je Marlon Brando, američki filmski glumac i jedan od najvećih holivudskih zavodnika. Američki filmski ins…\nZA POČETAK BIĆE PRIKAZANO 60 ISTORIJSKIH INSERATA: Biseri iz fonda Kinoteke na YouTube-u\nMaterijali iz arhive Jugoslovenske kinoteke od 3. aprila u podne će biti dostupni najvećem svetskom pretraživaču, kanalu YouTub…\nKRALJ DEČIJIH BAJKI: HANS KRISTIJAN ANDERSEN, ROĐEN JE NA DANAŠNJI DAN 1805. GODINE\nNa današnji dan rođen je najpopularniji pisac bajki Hans Kristijan Andersen. Svet je ugledao 1805. godine u gradu Odense u Južn…\nNA DANAŠNJI DAN (1945): Rođen Erik Klepton, engleski rok pevač, gitarista i kompozitor\nErik Patrik Klepton, poznat pod nadimkom ‘Slouhend’ (engl. Slowhand – „spororuki”) je engleski rok-gitarista, pevač i kompozito…\nNA DANAŠNJI DAN (2008): Preminuo Rajko Mitić, prva “Zvezdina zvezda”\nIgrao je za beogradski BSK i Crvenu zvezdu, u kojoj se proslavio. Za „crveno-bele“ je odigrao oko 580 utakmica, bio kapiten tog…\nNA DANAŠNJI DAN (1811): Preminuo srpski prosvetitelj, pisac, filozof i pedagog Dositej Obradović\nDositej Obradović je rođen 1744. godine u Čakovu u Banatu, u zanatlijskoj porodici. Ime koje je dobio po rođenju je Dimitrije, …\nNEOBIČNA PRIČA O NASTANKU SEMAFORA: Prvi se pojavio u Londonu, a u Beograd stigao pred sami Drugi svetski rat\nSvi smo navikli da se žalimo na saobraćajne gužve i da gunđamo u bradu zbog naizgled\nbeskrajnog čekanja da zasija zeleno svetl…


Događaji - HESPERIAedu na 7. Međunarodnom podgoričkom sajmu knjiga\nDelta city centar, Podgorica\n7. maj - 14. maj 2012.\nBroj poseta: 18601218


Doniraj Gordogan! - H-Alter - Udruga za medijsku kulturu\n11.04.2018. 10:11 Pritisak odozdo Ispiši\nMinistarstvo kulture RH potkraj prošle godine donijelo je odluku kojom je časopisu Gordogan, nakon četrdeset godina izlaženja, obustavljeno sufinanciranje. Kako bi pomogli časopisu i njegovoj biblioteci da nastave s izlaženjem, uredništvo poziva građane i građanke da pomognu donacijama.\nMinistarstvo kulture RH potkraj prošle godine donijelo je odluku kojom je časopisu Gordogan, nakon četrdeset godina izlaženja, obustavljeno sufinanciranje. Toj odluci prethodilo je višegodišnje postupno umanjivanje iznosa koji smo dobivali te istodobno potpuno odbijanje svih naših prijava na druge natječaje (za potpore izdavačima knjiga, za otkupe knjiga za knjižnice, za najbolje knjige, za potpore književnicima, za stimulacije autorima za najbolja ostvarenja na području književnoga stvaralaštva).\nPočetkom veljače javno smo pozvali ministricu kulture i nadležno povjerenstvo da kažu zbog čega misle da „Gordogan“ više ne bi trebao izlaziti. Premda je slijedio niz izjava i komentara, do danas nismo dobili racionalan i na činjenicama utemeljen odgovor. Na apele brojnih pojedinaca koji su se javljali u medijima, pa i e-pismima izravno ministrici, apele u kojima se zagovarala promjena odluke, Ministarstvo se naprosto oglušilo.\nZbog svega navedenoga ne preostaje nam drugo nego da se obratimo svojim čitateljima i simpatizerima, kulturnoj javnosti uopće, s molbom za novčanu pomoć.\n1. pomaže časopisu i njegovoj biblioteci da nastave s izlaženjem,\n2. čin je suprotstavljanja gušenju slobode kritičke javne riječi u nas.\nRačun za uplate je račun izdavača časopisa, udruge koju su osnovali članovi uredništva (Novi Gordogan, udruga za kulturu, Pantovčak 23, 10 000 Zagreb).\nBroj računa, IBAN-a, glasi: HR8323600001102132373\nPosrijedi su donacije, a imena donatora objavljivat ćemo u redovitim razmacima, jednom tjedno, na našem portalu i na Facebook stranici. Potkraj godine popis svih donatora bit će štampan u ovogodišnjem svesku časopisa. Sve one koji ne žele da im imena budu objavljena molimo da nam to jave na našu e-adresu: casopis.gordogan@gmail.com.\nPotkraj prosinca na portalu ćemo objaviti detaljno financijsko izvješće, uključujući račune, iz kojeg će se vidjeti kako smo utrošili donirana sredstva.\nPosljednjih dana smo, nakon višegodišnje pauze, reaktivirali naš portal i na njemu su sada u pdf-obliku besplatno dostupni svi naši brojevi od godine 2009 (tj. od sveska 15-18, 2008-2009, do sveska 35-36, 2017, link Arhiv starih brojeva).\nNa isti način dostupno je i nekoliko knjiga iz biblioteke časopisa. To su knjige Nenada Ivića Napulj i druga imaginarna mjesta (2009) i Grč Sirene; Stihovi u ‘Gordoganu’ 2003-2013 (2014) te Ladislava Tadića Časopis ‘Gordogan'; Bibliografija 1979-2013 (2015).\nHvala svima koji su nas do sada podupirali, hvala onima koji će to činiti u buduće.\nZa uredništvo i udrugu\nPredstavljanje zbirke poezije Makroorganizmi\nThe Eye on War: Razgovor s Ann Murray\nSilvio Foretić: Zvuk\nGames and Politics i Plan evakuacije u Filodrammatici


Cvijanovićeva iz Salcburga: Zemljama zapadnog Balkana važna podrška EU | BL Portal\nPredsjednika Republike Srpske Željka Cvijanović rekla je na Evropskom samitu u Salcburgu da se nakon šestomjesečne krize izazvane pandemijom virusa korona ne može reći da je izazov prošao, te da je za zemlje zapadnog Balkana važno da im EU bude podrška.\nOna je rekla da je pandemija virusa korona pokazala da je potrebno definisati prioritete, od kojih je jedan zdravstvo, te da je potrebno zajednički štititi stanovništvo. Cvijanovićeva je navela da Republika Srpska i BiH žele biti dio EU i dijeliti zajedničke vrijednosti.\n“Imamo osjećaj da bi nam bilo bolje kada bismo bili u EU, ali kada je riječ o velikim krizama kakva je ova, onda ima različitih pristupa i onda se ne razumijemo tako dobro”, poručila je predsjednik Srpske. Cvijanovićeva je navela da je sada bitno izvući društvo iz ove krize, te da EU dobro fnkcioniše uprkos teškoj situaciji i neporazumima.\nOna je dodala da se sada raspravlja o Evropi budućnosti, te da je optimista. Cvijanovićeva je ukazala da dolazi iz decentralizovane države, te da nije za centralizaciju.\n“Tokom krize imali smo decentralizovanu situaciju u BiH, ali to nije bila prepreka. Sarađivali smo međuetnički uprkos svim poteškoćama, različitim stavovima i mišljenjima o donesenim mjerama”, navela je Cvijanovićeva. Ona je rekla da je Republika Srpska dobila veliku pomoć, posebno izdvojivši Austriju i Mađarsku.\nPredsjednik Republike Srpske učestvuje na panelu pod nazivom “Evropa, korona i demokratija – opasnosti i šanse”.\nTokom samita, koji organizuje Institut regija Evrope, o posljedicama pandemije virusa korona govoriće istaknuti predstavnici politike, privrede i nauke iz Austrije i drugih evropskih zemalja. Tema ovogodišnje konferencije je “Evropa, solidarnost i mir”, a počasni pokrovitelji su predsjednik Austrije Aleksander Van der Belen i kancelar Sebastijan Kurc.\nTags: EU, podrška, Salcburg, Zapadni Balkan, Željka Cvijanović


Jesenja izložba 2019 – ULUS\n16. decembar – 12. januar 2019.\nUdruženje likovnih umetnika Srbije zakoračilo je u drugi vek svoga postojanja. Nјegovi počeci se mogu pratiti od 15. novembra 1919. kada je osnovano a njegovu istoriju ispisali su velikani istorije umetnosti na našim prostorima. Tako je bilo nekada, tako je i danas. Prijem u članstvo ULUS-a, najstarije strukovno udruženje u regionu, najčešće je prva stepenica u profesionalnom životu mladih vizuelnih umetnika nakon završenih studija. Ova praksa potvrđena je i krajem prošle godine kada je raspisan konkurs za nove članove. Od prijavlјenih kandidata, najveći broj njih su mladi umetnici ali je neophodno istaći da među njima ima i pojedinaca koji su decenijama prisutni na našoj umetničkoj sceni, što potvrđuje značaj ove profesionalne verifikacije. Svi kandidati, kako to propozicije nalažu, pored ostalog, dostavlјaju i određeni broj radova na uvid a Umetnički savet selektuje dela koja se prezentuju javnosti. Izložba Novi članovi ULUS-a je po svojoj koncepciji jedinstvena i njena vrednost je nsumnjiva. Ona ne samo da afirmiše umetnike koji su od ove godine članovi ULUS-a, već daje značajan doprinos u sagledavanju umetničkih kretanja u savremenom trenutku.\nIzložba Novi članovi ULUS-a 2020, je izložba na kojoj učestvuje 45 umetnika, sa preko sto radova. Ova izložba prilika je za sagledavanje, upoređivanje i valorizovanje umetničkih dometa mladih autora iz cele zemlјe. Heterogenost izložbe je podrazumevajuća, kao i tendencija da u sebi sadrži izvesna iznenađenja, odnosno ponudi nova, inovativna rešenja. Raznorodnost stilskih, poetskih i medijskih izražajnih polјa govori o bogatstvu duha i kreativnosti stvaraoca. Novi članovi ULUS-a najčešće su tek završili školovanje na akademijama i njihovi senzibiliteti će vremenom evoluirati, otiću u drugom pravcu u odnosu na radove sa kojima su predstavlјeni na izložbi ili zadržati sponu sa njima.\nKustos ULUS: Olivera Vukotić\nPreviousPrevious project:ULUS 100 GODINA 100 UMETNIKA 100 DELA 2019NextNext project:Novi članovi 2020


Skijaška sezona u Bosni i Hercegovini već je počela ovog vikenda, a staze su otvorene na Vlašiću i Kupresu, saopšteno je iz ova dva ski centra.\nNa Vlašiću u subotu (28. novembra) u funkciju su stavljeni ski liftovi Babanovac i Markovac, te je na taj način ozvaničen početak ovogodišnje skijaške sezone. Trenutna visina snijega je 35 centimetara, a u naredna tri dana na ovoj planini očekuju nove padavine, odnosno još veći snježni prekrivač.\nPrema saopštenju Ski centra Kupres, sezona u ovom skijalištu je otvorena u nedjelju, 29. novembra. Na stazama trenutno je 45 centimetara snijega.\n“Prva četiri skijaša na četverosjedu i prva dva na dvosjedu dobili su cjelodnevni ski pass prvog dana skijanja, u nedjelju”, istakli su iz Ski centra Kupres.\nI na Jahorini se nadaju da bi uskoro mogli otvoriti neke od staza, jer je već u funkciji sistem za vještačko osnježivanje. Visina prirodnog snijega za sada je 15 do 20 centimetara.\n“Ukoliko temperature budu odgovarajuće i narednih dana Olimpijski centar Jahorina će učiniti maksimalne napore da proizvede vještački snijeg i stvori dobru podlogu za prirodni snijeg koji se očekuje narednih dana”, saopćeno je iz OC Jahorina.\nNa Olimpijskoj planini Bjelašnica nadaju se da bi sezona i na ovoj planini mogla početi prije predviđenog otvaranja, odnosno “ukoliko bude dovoljno snijega u prvim danima decembra”.\nBosna i Hercegovina Kupres Skijanje Skijaška sezona Turizam Turizam u Bosni u Hercegovini Vijesti iz turizma Vlašić Zimski turizam


Митровић: Радом и залагањем до статуса од јавног интереса | Јадовно 1941. – КУЛТУРА СЈЕЋАЊА\nModriča – Predsjednik Organizacije zarobljenih i poginulih boraca i nestalih civila Republike Srpske Nedeljko Mitrović rekao je danas da Boračka organizacija Srpske /BORS/ ne može dekretom da dobije poziciju jedine organizacije od javnog interesa, već da se mora dokazati radom i zalaganjem za prava porodica poginulih i zarobljenih boraca i nestalih civila.\n“Boračka organizacija je dvije decenije bježala od procesa traženja nestalih boraca, a danas bi da vodi glavnu riječ”, rekao je Mitrović novinarima u Modriči, komentarišući stav BORS-a da jedino on može imati status organizacije od javnog interesa.\nMitrović, koji je prisustvovao sastanku predstavnika opštinskih i regionalnih odbora Organizacije porodica poginulih i zarobljenih boraca i nestalih civila, smatra da je degutantno govoriti o zahtjevima BORS-a, u kojem, kako je rekao, ima i onih koji su odgovorni za nestanak boraca i za pogibije u ratu.\nOn je podsjetio da je Organizacija zarobljenih i poginulih boraca i nestalih civila Srpske registrovana 1996. godine i da je jedina organizacija koja zastupa prava ovih kategorija, među kojima i pravo na zapošljavanje djece poginulih i nestalaih boraca.\nPrema Mitrovićevim riječima, besmisleno je da rukovodstvo BORS-a komentariše Akcioni plan zapošljavanja djece poginulih i zarobljenih boraca s obzirom da dokument nisu ni pročitali.\n“Na birou rada u Republici Srpskoj evidentirano je 3.000 djece poginulih i zarobljenih boraca čije bi zaposlenje primjenom Akcionog plana bilo riješeno u roku od dvije godine”, rekao je Mitrović.\nNa današnjem sastanku usvojena je inicijativa rukovodstava Organizacije da se u svim odborima u Srpskoj, u naredna dva mjeseca, organizuju javne tribine o problemima u procesu traženja nestalih boraca i civila.\nTribine će biti organizovane i u vezi sa problemom zapošljavanja djece poginulih boraca, stambenom zbrinjavanju ove populacije, te o nastavku procesa posthumnog odlikovanja poginulih boraca koji je započet 2012. godine.


Njena priča Piše:Božica Luković25. jan. 202215:45 > 16:34\nBrend donjeg veša Extreme Intimo lansirao je novu kampanju „(ne)Savršena“ u kojoj poručuju da ženama nisu potrebni „šminka, fotošop, filteri, uglovi, skrivanja, prekrivanja“, da bi se osećale lepo. Takođe su kampanju snimili s ženama koje nisu profesionalni modeli. Ipak, jedno jednostavno pitanje Vanje Bursać – zašto ne postoji veš za žene koje ne nose standardne konfekcijske brojeve – pokrenulo je pravu lavinu i nateralo javnost da preispita poruku koju brend šalje.\nExtreme Intimo novom kampanjom cilja da se predstavi kao „body positive“ brend, međutim svoj veš nude samo u veličinama od 36 do 44 – što isključuje ogroman broj žena koje nose manje ili veće veličine od navedenih.\nNa to je ukazala DJ i aktivistkinja Vanja Bursać, postavivši im pitanje:\n„Je l’ ima broj veći od XL, nemojte da se blamirate ako nemate da ste body positive?“\nОбјава коју дели Vanja Bursać (@vanjabursac)\nPrenosimo dalje odgovore brenda, koji možda nisu adekvatan odnos prema potencijalnoj mušteriji.\n„Uh, osećamo dosta negative u ovom komentaru i žao nam je zbog toga. Nije nas blam našeg asortimana, naprotiv, preponosni smo na modele, krojeve, na to što je sve 100 odsto prirodno i što ljudi tako divno reaguju, znajući kakav je kvalitet i koliko je sve udobno. Znamo da neće svako naći odgovarajući artikal i da nisu svi kupci našeg brenda, ali nije bitno, nasš cilj nije da prodamo robu, već da pošaljemo mnogo jaču i važniju poruku, a to je da je svaka žena savršena, bez obzira koji broj nosi“, napisali su.\n„Niko vas ne tera da se deklarišete kao body positive brand. Sami ste potencirali. Na pogrešan način tražite pažnju i time vređate bilo koga ko se ne uklapa u vaše ideje body positive koncepta. Nemojte to da radite“, odgovorila je Vanja.\n„Zaista nam je žao Vanja što smo ušli u ovakvu prepisku, ali što reče Balašević, samo lepo i možeš ružiti… i voleli bismo da stanemo ovde, da ipak ostavimo fokus na pregršt pozitvinih komentara i da širimo pozitivnu energiju, jer to i jeste poenta svega što radimo. Hvala ti na kritici, primili smo je i nadamo se ćeš nekome kupiti poklon kod nas, ako već nemamo veličinu za tebe, jer kvalitet je zaista nesporan, materijali su prirodni, a za krojeve i modele dobijamo samo pohvale od svih (ne)savršenih dama“, bio je sledeći odgovor brenda.\nОбјава коју дели Extreme Intimo (@extremeintimo)\nVanja je podelila i šta su joj zvaničnici brenda poslali kao privatnu poruku.\nNe moramo da se bavimo time da li na ovakav način treba da se odgovara na kritike, ali smo pitali Vanju da nam detaljnije objasni zašto je te kritike uputila – jer njen problem pri kupovini dele mnoge žene u Srbiji.\n„Prvo je moj cilj bio da ne budem uvredljiva, ali moj nastup od starta jeste bio agresivan – ali sa potpunim pravom. Kada su mi odgovorili ‘nemoj da si negativna’, to me je još više razljutilio. To je jedan ponižavajući način za bilo koju osobu – vrlo je uvredljivo i pasivno agresivno“, rekla je za Zadovoljna.rs.\nVanja predočava kako generalno ima problem da u standardnim radnjama pronađe bilo šta što je njena veličina – a u tome nije jedina.\n„Nikad se nije radilo samo o meni, mora se posmatrati šira slika. Postoje devojke koje nose XXS i koje nose A korpe koje retko gde postoje. Tu ima dosta problema koji se nameću. Postoje žene koje moraju da nose odeću s tinejdžerskog odseka jer su prosto sitne građe“, kaže.\nDonji veš nije jedina vrsta robe koja joj je nedostupna u većini radnji, a postoji problem cene i stila odeće.\n„Recimo, treba ti nešto za svadbu – a prosto nemaš da kupiš. Ne možeš sebi da kupiš lepu haljinu. I sve je mnogo skuplje a izbor je krajnje ograničen“, ukazuje Vanja.\nExtreme intimo nije prvi brend koji se u Srbiji predstavlja kao „body positive“, kaže nam ona.\n„Lisca je imao kampanju koja se zasnivala na tome, a kod njih u radnji nije bilo veličina. Na sajtu je postojao možda jedan brushalter, koji nije tip veša koji želim da nosim. Lindex je radnja koja se predstavlja kao body positive brend i kod njih može da se nađe garderoba koja je veća, ali u nedovoljnoj količini. Navedeno je da imaju veliki veš, ali jako slabo stiže. I kad stigne, to je jako malo. Ali su jedini gde mogu u radnji da kupim nešto“, priča svoje iskustvo.\nH&M je do pre nekoliko meseci imao u nekim radnjama odeljak „plus size“. Ali od pre nekoliko meseci to nemaju. Takođe postoji sve u svim veličinama, ali im ne stiže.\nLC Waikiki ima veće brojeve, ali kad kupite nešto što vam možda odgovara, posle jednog ili dva pranja se to skupi. Više to nije 48 nego postane 46, dodaje Vanja.\n„Za drugu garderobu se snalazim na druge načine – second hand, onlajn kupovina na sajtovima koji su nam dostupni. Kupujem veš od neke žene sa Limunda“, kaže.\nNjena poenta je jasna: mnogo je loše kad se na trižštu predstaviš kao nešto, a onda to ne pružiš kupcima.\n„Bar budite dosledni sebi. Ako si iskren prema svom brendu, potpuno je u redu da imaš samo univerzalne veličine nametnutog standarda lepote“, poručuje Vanja Bursać.\nZamolili smo i brend Extreme Intimo za komentar, ali njihov odgovor nam nije stigao do objavljivanja teksta. Komentar ćemo svakako objaviti kada i ako ga dobijemo.\nPodsetimo, brend je bio u centru skandala nakon viralne kampanje u novembru 2020. godine, kada su odlučili da doniraju određeni novac uz pomoć Instagram akcije – svaki lajk i šer značili su dinar više za sumu koja će biti donirana.\nMeđutim, uz salvu dobrih reakcija ljudi, brzo su isplivale i one negativne: mnogi su se oglasili sa informacijama da ova kompanija ne postupa jednako humano prema svojim radnicima.\nbody positivedonji vešExtreme intimoKampanjaplus sizeVanja Bursać


5 koraka kako da uspešno započnete dan – kascha\nKascha Food, September 18, 2019 , 0 comments\nKoliko vam se samo puta desilo kada vam zvoni alarm na telefonu da stisnete dugme snooze i nastavite da spavate? Sigurno tu radnju ponovite nekoliko puta tokom jutra. Ovo je nešto sa čime započinjemo jutro i to mnogi rade često, a ne bismo trebali.\nŠta bismo trebali? Trebali bismo da ugasimo alarm, uradimo par vežbica istezanja u krevetu, ustanemo i uradimo malo jutarnje gimnastike. Znamo da mnogi od vas znaju to, ali nažalost ne primenjuju mnogi. Kada odložimo ustajanje za 5 ili 10 minuta, naš organizam se probudi i ponovo se uspava i tako se trzamo nekoliko puta tokom buđenja, upadamo u san i prekidamo ga. Za dan za koji bismo trebali da ustanemo odmorni i puni elana za nove radne pobede mi se budimo umorni i uspavani. Pored toga još se budimo umorni jer legnemo kasno (najbolji san je od 22 do 2 ujutru i gledajte da uhvatitie što više od tog perioda) ali o tome u nekom drugom članku. Znate verovatno o čemu vam pričamo kada kažemo ustati ujutru umoran.\nPotrudite se da ne odlažete ustajanje. Zaboravite opociju snooze! Isteglite se u krevetu.\nNakon onog snooze maratona ustajemo, obavljamo jutarnje rituale i uhvatimo telefon da proverimo notifikacije na društvenim mrežama. Mnogi to urade još u krevetu pre ustajanja. Odmah, a da još nismo ni probudili mozak kako treba, punimo ga gomilom nepotrebnih informacija i nestrpljivo gledamo koliko ljudi nam je lajkovalo sliku koju smo sinoć okačili. Namestite krevet, jer odmah od ranog jutra dobro obalvjen zadatak doprinosi produktivnosti. Provedite prvih 10-15 minuta u tišini, bez televizije, radija, društvenih mreža. Nakon vežbica, kad se razdrmate i rasanite, sedite, pročitajte par strana neke korisne knjige koja će vam trebati za posao i život i pripremite plan rada za taj dan.\nMalo tišine ujutru nije na odmet, a jutarnja gimnastika i lagane vežbe su obavezne.\nNakon što ste malo pogledali društvene mreže, mislili ste da je prošlo 3 minuta ali beskonačni skrol vas je totalno omađijao i skontali ste da je već vreme za polazak na posao. Vreme proleti na društvenim mrežama za čas i da vam baterija nije bila na izmaku sigurno biste se još zagledali i zakasnili. Telefon će punjenje da sačeka kada stignete na posao, ali vi tek uveče iako bi mogli u krevet odmah tada. Imate osećaj da vas je savladao hronočni umor i budite se danima umorni. Nakon prve dve stvari (vežbi, tišine ili čitanja) ako imate vremena pročitajte još nešto malo ili na internetu pronađite nešto što bi vam koristilo, pogledajte neki inspiracioni video koji će vas motivisati da pobedite sebe ovog dana ili u krajnjem slučaju odvojite 15-20 minuta za učenje nekog jezika ili neke nove veštine.\nIzbegavajte društvene mreže, a pre pročitajte neku knjigu, naučite nešto novo što će vam koristiti.\nAko se već danima budite umorni i to je preraslo u nešto hrnonično, naš savet je da prve tri stavke promenite, primenite naše predloge i testirate. Još je jedna veoma bitna stvar, ne toliko za buđenje i aktivnosti odmah neposredno nakon ustajanja, koliko za prikupljanje energije za nastavak. Doručak!\nNakon što smo shvatili da moramo trkom na posao, o doručku ni ne razmišljamo. Usput na brzinu zgrabimo nešto, često puno aditiva, margarina, emulgatora, čisto da napunimo stomak. U trku, na brzinu pojedemo to, a onda krene težina i nadutost. Pojeli bi i nešto drugo ali nema alternative, mislite. Prvo se krivite što ste jeli to, a onda tražite opravdanje. Svima nam se dešavalo to.\nMi predlažemo da vaš prvi obrok bude zdrav doručak. Znamo da se zdravim doručkom svašta naziva i svako ima svoju definiciju, ali zdrav doručak je zaista onaj koji pozitivno utiče na vaše telo. Onaj iz koga možete izvući minerale, vitamine, nezasićene masne kiseline i ostale korisne sastojke. Onaj doručak koji ste preskočili je najnezdraviji.\nZdrav doručak daje energiju, budnost i bolju koncentraciju\nZdrav poboljšava funkcije vaših organa, a pre svega mozga i lakše ćete obavljati jutarnje zadatke.\nNajbolja opcija za doručak jesu žitarice, tačnije kaše od istih i ovsene pahuljice sa raznim voćem i slanim kombinacijama. Glavna sumnja onih koji to nisu jeli, ili nisu napravili dobru kombinaciju, jeste da se od toga neće zasititi. Ovo je obrok koji i te kako može da drži sitim i nakon koga se nećemo osećati naduto i tromo.\nZnamo da mnogi ne mogu da postignu da spremaju sebi kod kuće zdrav doručak iz raznih opravdanih razloga i zato smo mi tu. Dođite i probajte slatke ovsene kaše bez šečera, slane ovsene kaše, žitarice (proso i heljdu) i šejkove. Nas možete naći u Narodnog fronta 54 u Novom Sadu ili u poručiti na 060 423 54 54 i mi ćemo vam poslati na adresu. Takođe je tu i online proučivanje i elektronsko plaćanje.\nNakon zdravog doručka treba da budete produktivniji, puni energije i da se osećate bolje. Mnogo je benefita takvog doručka na naše telo i mi se nadamo da ćete to i vi prepoznati. Pišite nam utiske kada probate neke od naših ovsenih kaša ili žitarica.\nIako nismo detaljno precizirali svaku od stavki, da ne bi bilo zabune one su sledeće:\nBatalite odlaganje buđenja, nego se budite odmah kada budilnik zovni. Opcija snooze vam je neprijatelj\nProvedite neko vreme u tišini, planirajte dnevne aktiuvnosti samo sedite u tišini. Nadamo se da nema komšije sa bušilicom. Efekat komšijine bušilice može da zameni i tv, društvene mreže i naglo upijanje često nepotrebnih informacija.\nRadite jutarnju gimnastiku da vam se telo razbudi. Još u krevetu počnite sa laganim vežbicama istezanja, a posle malo pojačajte tempo.\nČitajte ujutru neko štivo koje će vam koristiti, gledajte neki video koji će vam podići raspoloženje od ranog jutra, učite jezik ili neku novu veštinu. Ujutru ste najsvežiji i pre posla je najbolji period za učenje.\nZdrav doručak. O ovome smo pisali mnogo, a i zalinkovali gore u tekstu jedan detlajniji članak. Ako ne stižete da spremite ili bilo koji da je razlog znate gde nas možete potražiti.\nTags: ovsene pahuljice bez secera , Zdrav Doručak , zdrav dorucak dostava , Zdrav Doručak Novi Sad , zdrave navike , Zdrave Ovsene Kaše ,


SML :: Kako da bolje izgledate u kupaćem\nAko se osećate odlično kada se skinete i stanete pred ogledalo, svaka čast, jer pripadate veoma malom broju žena! Za sve ostale koje nisu te sreće i imajući u vidu da nam sezona kupaćih kuca na vrata, evo malih potpora samopouzdanja koji će vam pomoći da izgledate, ali i da se osećate bolje u kupaćem kostimu!\nIzbegnite nadutost unoseći dovoljno vode i jedući hranu koja je bogata kalijumom (kivi, avokado, banane, šargarepe).\nAko ste preplanuli, celulit, ožiljci i druge nepravilnosti nisu toliko vidljive, zato je samopotamnjivanje brz i zdrav način da instant izgledate zategnuto. Uz to možete koristiti i losione sa shimmerom za dodatni efekat.\nOtarasite se uraslih dlačica tako što ćete na predeo koji brijete naneti dvoprocentni rastvor benzoil peroxida – to će dezinfikovati kožu i ubiti bakterije koje doprinose iritaciji i urastanju.\nPiling ne samo što uklanja mrtve ćelije i daje koži sjaj, već može privremeno i da umanji izgled celulita jer instant privlači vlagu u kožu, popunjavajući neravnine na nekoliko sati. Ako pri tom koristite i meku četku, efekat će biti još bolji jer ćete dodatno pojačati cirkulaciju.\nIspravite se! Ne samo što ćete izgledati gracioznije već prav stav zahteva da abdominalni mišići stalno rade pa ako imate stomačić, on će izgledati ravno i zategnuto.\nKoristite kupku sa salicilnom kiselinom ako imate problema sa aknama na telu, to će pomoći koži da se iščisti i ukloniti ovu neprijatnu pojavu.\nPazite kako koristite brijač- koristite penu, pažljivo prevlačite i nikada ne korstitte tup žilet. I ako vam nestane pene za brijanje, ne koristite sapun, jer samo zapuši brijač i isuši kožu, nego balzam za kosu, jer menja pH vlasi i omekšava kutikulu. I naravno, hidrirajte kožu! Posle tuširanja, ne koristite peškir nego pustite da se koža par minuta osuši sama pa nanesite kremu. Tako ćete zapečatiti vlagu i nahraniti kožu maksimalno!


Ubistvo u Grčkoj: "Bili smo na pogrešnom mestu u pogrešno vreme" | WebTribune\nHome U FOKUSU Ubistvo u Grčkoj: “Bili smo na pogrešnom mestu u pogrešno vreme”\nKako je rekao, on i drugi pušteni mladić jesu snimljeni sigurnosnim kamerama, ali nisu bili učesnici, već su se “našli na pogrešnom mestu u pogrešno vreme”.\n“Srećan sam što sam došao kući”, rekao je Nenad Jovanović, mladić iz Rečice kod Žitorađe, kome je danas 22. rođendan.\n“Blic” je ranije preneo da su trojica osumnjičenih za ubistvo Amerikanca na grčkom ostrvu Zakintos puštena uz kauciju od 5.000 evra da se brane sa slobode.\nNenad Jovanović i Siniša Petrović su ubrzo stigli u Srbiju.\nPetorici uhapšenih, među kojima je jedan Grk, jedan Srbin iz Bosne s britanskim pasošem i trojica srpskih državljana, određen je pritvor do početka suđenja.\nOni će biti prebačeni u zatvor u mestu Avlona, oko 50 kilometara udaljenom od Atine.\nSaslušanje kod istražnog sudije poslednjeg uhapšenog srpskog državljanina na Zakintosu, osumnjičenog da je učestvovao u tuči u kojoj je nastradao američki turista, odloženo je za sutra u 17 časova, rekla je za N1 njegova braniteljka, advokatica Zora Dobričanin Nikodinović.\nDvojica Srba su jutros stigla u Beograd, a potom otišla svojim kućama u mestu Rečica, odnosno Žitni Potok kod Prokuplja.\nTrojica osumnjičenih puštena su uz kauciju od po 5.000 evra.\nRTS je preneo da su sva trojica državljani Srbije.\nAdvokatica Dobričanin je objasnila da je odlaganje usvojeno na osnovu molbe odbrane kako bi imali više vremena i adekvatno se pripremili za odbranu.\nKako je prenela komercijalna TV stanica Antena, razjašnjeno je da nije bilo nacionalističkih, ni rasističkih motiva za ubistvo.\nTakođe je objavljeno da bi istražni sudija za neke od uhapšenih mogao da državnom tužiocu predloži i najtežu kaznu koju poznaje grčko pravosuđe – doživotnu robiju, jer je zločin okvalifikovan i kao planirano, tj. organizovano ubistvo.\nUkupno devet osoba je uhapšeno zbog učestvovanja u tuči na Zakintosu u kojoj je ubijen američki državljanin, sedmorica od osumnjičenih su državljani Srbije.\nSumnja se da je najmanje 15 osoba zadalo udarce nesrećnom mladiću, od kojih je nekoliko udaraca bilo fatalno.\nInače, braniteljka jednog od optuženih Zora Dobričanin Nikodinović izjavila je da tuča na Zakintosu nije izbila zbog “selfija”.